Gebruik jou tyd beter
Waar is ons
Le Manse Bookings
Home › Algemeen › Gebruik jou tyd beter
Posted on 12/01/2015 by Webmeester
– deur Stephan Joubert – ekerk
Ek lees iewers dat as jy 70 jaar oud word, dan sou jy jou lewensjare as volg gebruik het:
23 jaar lank geslaap
14 jaar gewerk
8 jaar voor die TV
6 jaar geëet
4 jaar op reis
4 jaar in gesprekke
1 jaar gewy aan leeswerk.
O ja, as jy elke Sondag kerk toe gegaan het, en elke oggend en aand vir 5 minute gebid het, dan het jy 'n volle 5 maande uit die 70 jaar hieraan spandeer.
Vyf maande uit 70 jaar? Lyk my dis die winskoop van die jaar om te glo, want dit kos ons amper niks nie – hoogstens vyf maande uit sewentig jaar van ons lewe in terme van aktiewe godsdienstige diens! Helaas kos dit vir die meeste mense nie eens naastenby so baie nie. Ek meen, dis nie asof die meeste mense wat hulleself Christene noem elke Sondag op hulle pos is in die kerk of vyf minute per dag aan gebed wy nie.
Wil jy nie hier teen die einde van 2014 besluit om jou tyd meer effektief te benut nie? Soos wat jy weet vlieg die tyd. Dis kosbaar. Ons moet dit uitkoop, soos wat Paulus vir die Efesiërs skryf, anders mors ons ons tyd. Die belangrikste stap tot effektiewe tydsbenutting is om die regte geestelike dissiplines in jou lewe in te bou en daarby te hou. Nou ja, dis regtig nie te veel gevra om die oujaar af te sluit en 2015 te begin met 'n nuwe gebedsroetine nie. 'n Vars en meer lewenskragtige geestelike lewe gebeur aan die hand van die regte geestelike dissiplines. In gewone taal gesê, dit gaan oor die daaglikse buig van ons knieë voor die almagtige God en oor die gereelde saamwees met ander gelowiges by samekomste waar ons geloof opgebou word.
Category: Algemeen |
← Table Mountain Challenge Prayer event
Ryker, ongelukkiger…?! →
Van ons Facebook blad
NG Kerk Franschhoek
Wat n heerlike oggend van lof en aanbidding by VGK Franschhoek. Dit was heerlik om weer saam diens te hou. Peet het n pragtige boodskap oor gasvryheid gebring. Mag ons voortbou op hierdie saamwees. Shaun en sy gemeente wil ons bedank vir die hartlikheid waarmee hulle ons ontvang het. Ons voel al tuis by julle!!
Sondag hou ons weer 'n gesamentlike diens by die VGK Gemeente Franschhoek. Dit is Lente dag, so kom ons gaan loof en prys die Here saam met ons bure vir die nuwe seisoen. Die diens begin half tien, maar kom vroeg om sitplek te kry. Hoop ons sien jou daar.
Kom skenk bloed vandag van 13:00 tot 19:00 in die kerksaal.
Almal word uitgenooi na hierdie kursus by Toringkerk. Hulle reel selfs vir kinderoppassers.
Werklik 'n verrykende ervaring wat ons vir almal toewens! Kontak die kerkkantoor om jou plek te verseker 👇🏽👇🏾👇🏻
Archives Select Month September 2016 (1) January 2015 (1) September 2014 (2) August 2014 (1) May 2014 (2) April 2014 (3) March 2014 (1) February 2014 (2) January 2014 (6) December 2013 (3) January 2013 (1)